નવસારીવાસીઓને પાણીની તકલીફ નહીં પડે તેવા આશય સાથે નવા રોટેશનમાં જ્યાં સુધી પાણી સિંચાઈ વિભાગ દ્વારા આપવામાં નહીં આવે તે બાબતને ધ્યાનમાં રાખી નવસારી પાલિકા સત્તાધિશોએ શહેરીજનો માટે એક જ ટાઈમ પાણી પુરવઠો આપવાની જાહેરાત કરવામાં આવી છે. એક તરફ પાણીને બચાવી લોકોને સગવડ આપવાની વાત કરાઈ રહી છે પરંતુ બીજી બાજુ જૂનાથાણા વિસ્તારમાં સવારે પાણીની મુખ્ય લાઈનમાં ભંગાણ થતા હજારો લિટર પાણી રસ્તા ઉપર વહી ગયું હતું અને લોકોના ઉપયોગમાં લેવા માટે છોડાયેલુ પાણી વેડફાયું હતું.